SELETUSKIRI 
Huvikoolide põhimääruste kinnitamiseks

Läänemaa Spordikooli, Haapsalu Muusikakooli, Haapsalu Kunstikooli ja Haapsalu Noorte Huvikeskuse põhimäärused kinnitati 2008 aasta veebruaris, võttes aluseks 2007 aastal kehtima hakanud seaduse.

Põhimäärused sisaldasid suurel hulgal seaduse teksti. Vältimaks olukorda, et iga seaduse teksti muutusega on vaja muuta põhimääruseid on võetud aluseks huvikooli seaduse § 7 lg 1 (lisatud seletuskirja lõppu), mis sätestab põhimääruse kohustuslikud osad ning põhimäärustest on välja jäetud regulatsioonid mis on seadusega reguleeritud või mille reguleerimine on otstarbekam valitsuse tasandil - näiteks kooli vastuvõtu ja väljaarvamise kord.

Muutmist vajas ka finantseerimise korra täpsustamine seoses Haapsalu linna finantsjuhtimise korra kehtestamisega.
Huvikooli seadus 
Vastu võetud 21.12.2006

§ 7. Põhimäärus 
(1) Huvikooli põhimääruses sätestatakse huvikooli:
1) täielik nimi ja asukoht;
2) tegevuse eesmärk ja ülesanded;
3) struktuur ja struktuuriüksuste ülesanded;
4) õppekeel;
5) õppenõukogu töökord;
6) hoolekogu töökord;
7) koolitöötajate ja õppurite õigused ning kohustused;
8) põhimääruse muutmise kord;
9) õppeperioodi ja õppevaheaegade kinnitamise kord;
10) finantseerimise, majandamise ja asjaajamise alused;
11) ümberkorraldamise ja tegevuse lõpetamise alused ja kord. 
Linnavalitsus teeb ettepaneku kinnitada Haapsalu linna huvikoolide põhimääruste uued redaktsioonid esitatud kujul.

Andreas Rahuvarm
Aselinnapea